In nomine S. et individue Trinitatis, Karolus, divina favente clementia, imperator augustus. Si servorum Dei justis postulationibus aurem nostre serenitatis accomodamus, eosque ad effectum pie petitionis opem ferendo perducimus, hoc nobis profuturum fore ad eterne remunerationis premium facilius obtinendum et ad presentem vitam facilius transigendam nullo modo dubitamus. Quo circa noverit omnium sancte Dei ecclesie fidelium, nostrorumque tam presentium quam futurorum industria, quoniam Gregorius accedens venerabilis abbas ex monasterio S. Martini quod est in suburbio Eduensi, ad nostre mansuetudinis excellentiam deprecatus est mansuetudinem nostram quatenus res predicti cenobii quas domnus... recordationis avunculus noster Karolus imperator augustus, necnon et filius illius Hludovicus atque nepos illius Karolummannus reges per precepta authoritatis sue eidem cenobio confirmando delegaverunt, et apostolicum privilegium denuo roboraverunt, preceptum nostre authoritatis supradicto cenobio confirmando roboraremus. Cujus petitioni tanto libentius cessimus, quantum id nobis profuturum ad eterne remunerationis emolumentum esse perspeximus. Statuimus igitur juxta petitionem prefati abbatis memorato cenobio omnia que ei per predictorum antecessorum nostrorum.... collata sunt et restituendo perpetualiter delegamus. Suscipimus preterea prefatum cenobium sub immunitatis seu tuitionis nostre deffensione, unde et jubemus ut nullus comes, seu vice comes aut aliquis ex judicibus vel ex missis discurrentibus, in prefato cenobio mansiones accipiant........................................................Sed libera serviendi in eodem cenobio degentibus secure ac quiete pro nobis et pro predictis regibus totiusque regni statu absque alicujus inquietationis molestia dominum exorent. Sin autem, quod minime futurum confidimus, aliquis hominum quilibet secularis, preditus potestate, contra hoc nostre celsitudinis preceptum venire aut illud temerare aut in aliquo violare presumpserit, sexcentorum solidorum multa coactus, ex ejus medietatem scilicet fisco nostro, alteram vero medietatem ecclesie cui litem intulerit.......... Ut hoc nostre celsitudinis firmitatis pactum firmum et stabile per futura maneat tempora, precamur nostros ut, sicut sua que legitime statuerint, firma esse a sequentibus voluerint sic et hec que a nobis modo corroborantur firma et inconcussa perpetualiter custodire studeant. Ut autem hoc nostre authoritatis preceptum in Dei nomine pleniorem firmitatis obtineat vigorem, manu nostra illud firmavimus et annuli nostri impressione subter jussimus sigillari. Signum Karoli ... Serenissimi imperatoris augusti. Salomon cancellarius ad vicem Lituardi archicancellarii recognovi. Dat. XVI kal. julii, anno incarnationis Domini nostri Jesu Christi DCCC LXXXV, indictione tertia. Actum Pontioni palatio, anno V imperatoris in Italia, in orientali Francia III. In Dei nomine feliciter. Amen.